News & Sentimen Usd/Cad Minggu Ini (13-17 Februari)

Usd/Cad membuat lonjakan dalam separuh pertama minggu lalu pada Isnin dan Selasa tetapi bergelut untuk mengekalkan keuntungan tersebut selepas data pekerjaan Kanada merekodkan kenaikan lebih dari jangkaan.
Jabatan statistik Kanada mencatatkan tatmbahan 48,300 pekerjaan pada Januari berbanding jangkaan kejatuhan sebanyak 10,100 yang jauh dari data sebelum ini pada Disember yang merekodkan kenaikan 53,700 pekerjaan. Kadar pengangguran pula susut dari 6.9% kepada 6.8%. Berikutan berita positif dalam pasaran pekerjaan Kanada ini, telah melemahkan semula Usd/Cad yang hampir mencatat kejatuhan 100 pip.
Ada beberapa News ‘impak tinggi’ yang akan memberi impak kepada Usd/Cad minggu ini terutamanya ucapan dari Janet Yellen pada Selasa dan Rabu. Yellen dijangka akan membentang laporan polisi monetari semi-tahunan pada Selasa dan seperti biasa laporan ini penting bagi melihat keberkesanan polisi semasa kepada ekonomi US.
 Selain itu, data harga pengguna (Consumer price index, cpi) juga akan menjadi tumpuan minggu ini. Data ini penting bagi melihat keadaan semasa inflasi sama ada memerlukan kenaikan kadar lebih cepat atau sebaliknya. Kenaikan harga pengguna yang lebih pantas sudah tentu menjadi kebimbangan kepada Federal Reserve tentang risiko yang dibawa oleh inflasi.
Dalam pasaran minyak mentah global pula, minyak WTI (West Texas Intermediate) melonjak pada separuh kedua minggu lalu sehingga mencapai paras tertinggi dalam julat pergerakan harga komoditi ini sejak awal Disember.
Minggu ini bagi pasangan matawang Usd/Cad, pasaran akan terus memberi perhatian kepada data-data dari US seperti ‘harga pengguna US’, dan ucapan Janet Yellen terutama sekali dalam laporan polisi monetari The Fed.
Dalam faktor geopolitik, kita akan terus memerhati secara rapat perkembangan polisi-polisi pentadbiran baru US yang mampu memberi kesan kepada US dolar dan dolar Kanada.


5 Berita Data Ekonomi Penting Tumpuan Pasaran Minggu Ini (21-25 Mac 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Data Inflasi UK (Rabu 3.00 Petang): Laporan kadar inflasi tahunan di UK dijangkakan untuk mencatatkan angka yang meningkat yang akan memberi gambaran positif terhadap perbelanjaan pengguna. Ini akan menyokong pengukuhan lanjut Pound selepas bank pusat meningkatkan kadar faedah minggu lalu.
Mesyuarat Polisi Bank Pusat Switzerland (Khamis 4.30 Petang): Swiss National Bank (SNB) dijangka untuk mengekalkan kadar faedah tidak berubah seperti bank pusat Jepun (BOJ), tidak agresif untuk mengetatkan polisi seperti yang dilakukan oleh Federal Reserve (Fed) atau bank pusat England (BOE).
 Data PMI Pembuatan & Perkhidmatan UK (Khamis 4.30 Petang): Walaupun bank pusat meningkatkan kadar minggu lalu dan inflasi dijangkakan positif, namun berkemungkinan bacaan bagi sektor ekonomi di UK sedikit menguncup bagi bulan ini ekoran tempias krisis perang Rusia-Ukraine.
Data PMI Pembuatan & Perkhidmatan Eropah (Khamis 5.30 Petang): Bakal menambahkan tekanan buat mata wang Euro, data penilaian sektor ekonomi Eropah untuk bulan Mac diramalkan sedikit menurun berbanding bulan sebelumnya.
Data PMI Pembuatan & Perkhidmatan AS (Khamis 9.45 Malam): Sektor ekonomi tumpuan di Amerika Syarikat bakal pengaruhi pergerakan mata wang USD di penghujung minggu ini. Bacaan angka yang dijangkakan menurun boleh memberi tekanan terhadap USD.


Jualan Runcit US Meleset Daripada Jangkaan Pasaran

Berdasarkan laporan pada hari ini, jualan runcit U.S mencatat peningkatan terbesar dalam tempoh 2 tahun 6 bulan pada bulan September. Hal ini disebabkan, peningkatan permintaan terhadap barangan pembuatan rumah dan kenderaan berikutan badai Harvey dan Irma.
Jabatan Perdagangan menyatakan jualan runcit meningkat 1.6% berbanding bulan lepas juga didorong oleh peningkatan harga minyak gasolin berikutan badai Harvey yang merosakkan loji-loji minyak di sekitar Gulf Coast.
Pada bulan lepas, jualan runcit mencatat peningkatan terbesar sejak Mac 2015. Data pada bulan Ogos yang dikaji semula, menunjukkan jualan runcit jatuh sebanyak 0.1% berbanding laporan sebelumnya mencatat kejatuhan 0.2%.
 Jualan runcit meningkat 4.4% dari segi tahunan jauh mengatasi jangkaan pakar ekonomi sebanyak 3.1%.
Jualan barangan pembangunan dan tanaman meningkat sebanyak 2.1% pada bulan lepas, peningkatan tertinggi sejak bulan Februari berbanding bulan Ogos yang meningkat 0.6%
Jualan kenderaan pula meningkat 3.6% disebakan penduduk terpaksa mengganti kenderaan mereka yang rosak akibat badai yang melanda. Peningkatan ini juga merupakan peningkatan tertinggi sejak Mac 2015 diikuti 2.1% penurunan pada bulan Ogos.
Jika tidak mengambil kira jualan automobil, minyak gas, barangan pembuatan dan perkhidmatan makanan, jualan runcit meningkat sebanyak 0.4% pada bulan lepas berbanding bulan Ogos yang tidak menunjukkan perubahan.


Sentimen Matawang GBP: Data Penting Minggu Ini & Rundingan Brexit

Matawang pound masih lagi didagang stabil pada Isnin selepas merekod kenaikan sepanjang minggu lalu berbanding US dolar. Pasaran minggu ini menjangka data ekonomi UK akan menekan bank pusat untuk menaikkan kadar faedah dalam jangka masa terdekat.
Minggu lalu adalah yang terbaik bagi GBP berbanding US dolar sejak empat minggu lalu dengan risiko masih lagi menyelubungi matawang ini berikutan ketidaktentuan rundingan Brexit antara UK dan Kesatuan Eropah.
Penganalisis pasaran di Societe Generale, Kit Juckers berkata “Ini bukanlah minggu yang baik untuk menjual Pound”, dengan beberapa data penting yang akan dikeluarkan minggu ini dijangka merekod kenaikan dan gabenor Carney yang dijangka memberi komen hawkish pada Selasa.
“Saya rasa kita akan memberi reaksi yang lebih banyak kepada data positif UK berbanding data negatif,” tambah beliau.
 Pengukuhan Sterling minggu lalu juga dilihat lebih kepada jangkaan pasaran terhadap pengetatan polisi bank pusat yang mana Carney beberapa kali memberi isyarat untuk menaikkan kadar faedah dalam tempoh beberapa bulan akan datang.
Data inflasi pada Selasa dijangka merekod kenaikan yang akan menaikkan lagi jangkaan terhadap pengetatan polisi BoE (Bank of England). Data pasaran pekerjaan pada Rabu juga akan jadi perhatian dan jualan runcit pada Khamis.
Theresa May dilaporkan terbang ke Brussels hari ini bagi rundingan Brexit dalam usaha menyelamatkan U dalam rundingan ini dari tidak mendapat sebarang perjanjian. Pasaran masih menunggu hasil daripada rundingan May di Brussels.
Penganalisis ekonomi matawang di MUFG, Lee Hardman mengatakan jangkaan pasaran terhadap kemajuan dalam rundingan ini dan perhimpunan pada Khamis nanti adalah rendah.
“Keseimbangan risiko terhadap GBP lebih cenderung ke atas menjelang perhimpunan pada Khamis,” kata beliau. “Risiko ke bawah kepada GBP akan semakin meningkat jika “kemajuan rundingan” masih tidak mencukupi sehingga akhir tahun ini.”


Pergerakan EUR/USD Semakin ‘Slow’ Menjelang Mesyuarat FOMC

Pergerakan US dolar dilihat bercampur-campur dengan beberapa faktor yang dinilai pelabur mempengaruhi dagangan mata wang utama itu.
Pelabur masih berwaspada menjelang mesyuarat FOMC pada awal pagi Khamis dan data pertumbuhan ekonomi Amerika Syarikat (AS) untuk suku pertama yang bakal diterbitkan.
Kebimbangan terhadap data tumpuan itu dilihat menghadkan pergerakan US dolar sejak awal minggu dengan jangkaan aksi menarik harga bakal disaksikan pada penghujung minggu.
Sementara itu, US dolar dilihat pamerkan sedikit pengukuhan di sesi Asia pada pagi ini (Rabu) disokong oleh bacaan angka data keyakinan pengguna AS untuk bulan April yang meningkat lebih tinggi berbanding jangkaan.
Bacaan tersebut juga adalah yang tertinggi dalam tempoh 14 bulan yang dilihat didorong oleh perkembangan positif vaksinasi Covid-19 di AS serta rangsangan fiskal tambahan yang membenarkan perniagaan mula beroperasi semula.

Dengan faktor-faktor yang bercampur ini telah melihatkan pergerakan mendatar harga pada carta pasangan mata wang EUR/USD semalam.
 Harga bergerak dalam zon RBS (resistance become support) pada julat 1.20900 dan 1.20600.
Dengan ketiadaan data ekonomi utama yang menyokong dagangan Euro, mata wang Eropah tersebut juga turut berlegar lemah sejak awal minggu.
Jika harga jatuh lebih rendah di bawah zon RBS 1.20900-1.20600, penurunan dilihat akan kembali menguji semula zon RBS 1.2000 yang menyokong kenaikan harga semula sebelum ini.
Sebaliknya, jika harga terus jatuh lebih rendah, trend bearish harga pada carta EUR/USD akan mendorong harga menuju ke paras 1.19000.
Sekiranya harga berjaya membuat kenaikan lagi pada minggu ini, paras ketinggian dicapai awal minggu hampir sekitar 1.21200 akan diatasi sebelum kenaikan dijangka menuju zon rintangan di atas 1.21500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran Minyak Mentah Gagal Halang Lonjakan USD/CAD

Pengukuhan dolar Kanada pada dagangan Khamis semalam tidak bertahan lama apabila mata wang komoditi itu kembali bergerak susut semula.
Pada awalnya, dolar Kanada disokong oleh harapan terhadap mesyuarat Pertubuhan Negara-Negara Pengeskport Petroleum (OPEC) bersama rakan sekutu, OPEC+ untuk melanjutkan pemotongan pengeluaran minyak mentah bagi menyokong kestabilan harga.
Pada carta harga pasangan mata wang USD/CAD semalam, harga kembali membuat penurunan dari paras ketinggian 1.26700 di awal sesi Asia sehingga melepasi paras sokongan 1.26000 sehingga awal sesi New York.
Namun, pengukuhan semula US dolar pada sesi New York kembali melonjakkan harga sehingga ke paras 1.26900 dengan lebih 100 pips peningkatan harian.
Harga mula bergerak di atas paras sokongan Moving Average 50 (MA5) pada pergerakan 1 jam harga yang berkemungkinan memberi isyarat awal trend bullish.
Pengukuhan US dolar mengatasi dolar Kanada walaupun disokong oleh sentimen pasaran minyak mentah yang positif.
 Sesi Asia pada Jumaat melihatkan harga sedikit menurun dari paras ketinggian yang dicapai pada sesi sebelumnya ke paras sokongan Moving Average 50 (MA50).
Dijangka harga akan meneruskan kenaikan ke paras lebih tinggi menuju ke zon rintangan pada 1.27800.
Namun kenaikan atau penurunan harga akan bergantung kepada reaksi pasaran terhadap laporan data pekerjaan NFP AS di sesi New York sebentar lagi.
Jika harga membuat penurunan pula, paras sokongan 1.26000 akan diuji sebelum harga yang meneruskan penurunan boleh mencecah sehingga ke zon support 1.24700.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Resah Menanti Ucapan PM Johnson, Ini Kesannya Pada Pasaran!

Kesuraman matawang pound menghiasi sesi Eropah, dengan tumpuan pasaran kini terarah pada pengumuman daripada Perdana Menteri UK Boris Johnson sama ada sekatan coronavirus akan dilanjutkan atau diangkat sepenuhnya pada 21 Jun.
Terdahulu, terdapat laporan yang mengatakan kerajaan kini sedang mempertimbangkan untuk menangguhkan rancangan penghapusan sekatan coronavirus sehingga dua atau empat minggu.
Sehubungan itu, PM Johnson dijangka akan membuat pengumuman tersebut pada 5.00 petang waktu UK (1.00 pagi waktu Malaysia).
Pada awal sesi Eropah, matawang pound terus merosot lebih rendah dengan pergerakan harga menghampiri paras 1.4000 berbanding US dolar.
 Sementara itu, permintaan terhadap safe-haven greenback meningkat, ketika pelabur mula mencari perlindungan menjelang mesyuarat polisi FOMC pada minggu ini.
Berbanding sekumpulan matawang utama, indeks dolar kekal didagangkan menguat di sekitar harga 90.55.
Matawang euro kekal diniagakan lemah walaupun selepas pembuat dasar Bank Pusat Eropah (ECB), Robert Holzmann mengatakan bahawa bank pusat berada dalam zon bahaya kerana kebimbangan terhadap inflasi yang meningkat.
Walaupun bank pusat masih tetap dengan pendirian untuk mengekalkan dasar monetari semasa, tetapi kenyataan ini menunjukkan bahawa ECB mungkin akan membincangkan mengenai kenaikan inflasi pada masa akan datang.


Adakah Emas Pilihan Terbaik Dalam Keadaan Ekonomi Yang Tidak Menentu Sekarang?

Emas mencatatkan keuntungan awal dalam sesi Asia berikutan paaran yang masih tidak stabil menjelang berita utama bagi minggu ini iaitu data NFP dan pilhanraya presiden yang bakal berlangsung 8 November nanti.
Emas di Comex meningkat 0.03% kepada $1,303.65 satu troy ounce.
Dalam masa yang sama, dagangan silver futures meningkat dan copper futures menjunam dalam sesi ini.
Pada hari ini, data NFP akan dikeluarkan dan boleh menjadi sokongan kepada kenaikan kadar pada bulan Disember jika data yang dikeluarkan positif.
 US Dollar Index yang mengukur kekuatan US Dollar kali terakhir dinilai pada 97.08, yang merupakan nilai terendah semenjak 11 Oktober lalu.
Semalam, emas didagang kembali merosot apabila Us Dollar dan saham dicatat stabil dalam sesi Eropah.
Pasaran saham global juga mula turun naik gara-gara ketidaktentuan pasaran menjelang pilihanraya penting akan datang.
Ekonomi Australia dinilai Dalam Keadaan Stabil


Tuntutan Pengangguran AS Kekal 245,000 Melebihi Jangkaan Pasaran

Jabatan Buruh AS melaporkan jumlah tuntutan faedah/insurans pengangguran (Jobless claims) pada minggu lepas kekal tidak berubah dengan tiada pertambahan jumlah tuntutan pengangguran.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 15 Disember tidak berubah dari 245,000.
Penganalisis menjangkakan jumlah tuntutan faedah/insurans pengangguran berkurangan kepada 240,000.
Minggu lalu juga adalah minggu ke-147 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.
 Jumlah penganggur yang terus mendapat faedah pengangguran meningkat ke paras 1.943 juta naik dari 1.936 juta sebelum ini yang mana dikaji semula dari 1.932 juta.
Tiada pergerakan signifikan oleh US dolar selepas data ini dikeluarkan. Indeks yang mengukur kekuatan matawang greenback ini susut 0.33% setakat ini.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Data pekerjaan bagi negara seperti AS adalah sangat penting bagi menentukan ekonomi AS sedang berada dalam keadaan baik ataupun sebaliknya.
Sepertimana pasaran memberi perhatian kepada data NFP (non-farm payroll) setiap bulan, data ini juga menggambarkan keadaan pasaran buruh semasa di AS.


Penurunan Harga Diteruskan, Mampukah EUR/USD Tembusi Zon Support 1.12000?

Menuju ke penghujung minggu, sentimen pasaran kekal berisiko menyaksikan US dolar meneruskan pengukuhan berbanding matawang utama yang lain.
Kebimbangan dalam pasaran terarah pada kadar peningkatan kes jangkitan Coronavirus yang akan mencetuskan gelombang kedua selain risiko ketegangan hubungan antara Amerika Syarikat dan Kesatuan Eropah.
Matawang Euro terus bergerak lemah susulan ancaman Washington untuk meningkatkan tarif tambahan terhadap produk dari Eropah. Penganalisis juga melihat ketidaktentuan yang melanda pasaran kewangan Eropah dan terus menambahkan tekanan buat dagangan Euro.
European Central Bank (ECB) masih lagi berdepan halangan Mahkamah Jerman dalam isu pelan percetakan wang. ECB turut menyatakan tawaran pinjaman Euro sebagai jaminan kepada bank pusat luar Eropah sebagai dana pasaran berdepan pandemik Coronavirus.
Pergerakan lemah Euro berbanding US dolar menyaksikan penurunan harian harga pada carta pasangan matawang EUR/USD sekitar 70 pips dari paras 1.12600 di zon SBR (support become resistance) menguji paras 1.12000 di zon support.
Gagal melepasi zon support tersebut, harga menutup dagangan sesi New York di paras sedikit tinggi sekitar 1.12200 dan harga terus bergerak perlahan di sekitar paras tersebut pada dagangan yang bersambung pada sesi Asia hari ini.
 Kekal bergerak di bawah paras halangan Moving Average 50 (MA50) menguatkan lagi pandangan bearish terhadap trend harga di carta EUR/USD dengan sentimen pasaran kekal berisiko.
Harga berkemungkinan turun lebih rendah melepasi zon support 1.12000 dan bakal menuju paras tumpuan pada 1.11000.
Sebaliknya jika perubahan sentimen berlaku pada penghujung dagangan minggu ini, pasaran akan menyaksikan lonjakan semula harga menguji halangan MA50 dan zon SBR 1.12200.
Kenaikan lebih tinggi akan menuju ke paras ketinggian minggu ini sekitar 1.13500 untuk harga menguji zon SBR tersebut dan jika berjaya lepasinya, zon resistance pada 1.14000 akan menjadi destinasi tumpuan seterusnya.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


6 Perkara Jangan Dalam Forex Trading

Jangan trade dengan Broker Forex MLM – kebanyakan ‘so called broker’ ini berselindung disebalik Investment Forex – ingatan sebelum terlambat. Be a professional.
Jangan trade dengan Broker Tak Regulated – minimakan risiko anda untuk kehilangan duit apabila broker tutup atau menganiaya anda. Atleast ada badan regulator untuk mengadu.
Jangan trade tanpa Stop Loss – Anda tidak tahu masa hadapan. Kawal risiko anda dengan penggunaan STOP LOSS.
Jangan trade tanpa kawalan Money Management – Money Management is King in forex trading. MM dapat meminimakan risiko anda sekaligus membantu anda mencapai portfolio return anda.
Jangan trade dengan harapan – Anda harap turun, dan masih ramai harap naik. Harapan hanya menenggelamkan pemikiran logik anda. Trade dengan sistem. Anda bukan berjudi.
Jangan trade forex tanpa belajar – Ilmu adalah segalanya. Forex trading adalah bidang professional. Dengan ilmu yang cukup anda mampu mencapai impian anda dalam forex trading.


Pasaran Buruh A.S Bertumbuh Semakin Perlahan Menyebabkan US Dolar Lemah!

US dolar didagangkan susut pada hari Khamis selepas data yang dikeluarkan menunjukkan terdapat tanda-tanda bahawa pasaran buruh semakin lemah dan data lain menunjukkan aktiviti kilang di rantau Atlantik juga semakin perlahan.
Tuntutan faedah pengganguran awal kekal pada 227,000 pada minggu berakhir 16 November berbanding dengan jangkaan pasaran 219,000. Menurut Jabatan Buruh A.S, bacaan ini merupakan bacaan tertinggi sejak 22 Jun. Data minggu sebelumnya telah dinilai semula dengan tuntutan pengangguran bertambah sebanyak 2,000 unit.
Walaubagaimanpun, berdasarkan minit mesyuarat yang dikeluarkan oleh the Fed pada hari Rabu, bank pusat A.S masih melihat pasaran buruh masih kekal kukuh dan dalam masa yang sama turut mengakui bahawa pertumbuhan pekerjaan semakin perlahan.
 Sementara data lain, para pengeluar melaporkan terdapat kejatuhan besar dalam pesanan baru, penghantaran dan pesanan barangan. Dalam masa yang sama turut dilaporkan terdapat penurunan dalam tawaran pekerjaan.
Indeks US dolar yang mengukur dolar greenback berbanding enam matawang utama didagangkan susut sedikit sebanyak 0.04% pada paras 97.780 setakat jam 11.20 p.m.
Pada hari ini, China telah mengeluarkan kenyataan yang optimis pada hari ini yang meredakan sedikit kebimbangan yang telah membelenggu pasaran sepanjang minggu ini. Kementerian Perdagangan China, Gao Feng memberitahu bahawa mereka akan berusaha untuk mencapai perjanjian perdagangan dengan AS memandangkan kedua-dua pihak masih terus berhubung.
Matawang Sterling mencatat pengukuhan sebanyak 0.05% berbanding US dolar manakala matawang Euro juga mengukuh sebanyak 0.01% berbanding US dolar.


US Dolar Mengukuh, Minyak Mentah Jatuh, Harga Emas Jatuh

Matawang US dolar bergerak lebih tinggi berbanding matawang utama yang lain pada Isnin selepas Senat U.S. meluluskan reformasi cukai pada Sabtu. Sterling pula melonjak berikutan spekulasi isyarat positif oleh pihak Eropah.
Indeks US dolar yang mengukur kekuatan matawang greenback berbanding enam matawang lain naik 0.41% setakat pukul 10.58 malam pada Isnin.
US dolar dilonjakkan oleh jangkaan terhadap pemotongan cukai yang akan menyokong ekonomi Amerika Syarikat. Hasil-bon U.S. juga semakin meningkat dengan kerajaan dijangka lebih bergantung kepada hutang dengan cukai pendapatan yang semakin berkurangan.
Walaubagaimanapun, pelabur kekal berhati-hati dengan pengukuhan US dolar dengan siasatan terhadap kaitan Rusia dalam pilihanraya tahun lalu terus berjalan.
Pasaran Minyak Mentah
 Harga minyak mentah kekal rendah pada Isnin dengan kebimbangan terhadap pengeluaran di U.S. yang mampu menekan usaha pemotongan oleh OPEC dan non-OPEC.
Harga minyak WTI setakat pukul 11.04 malam jatuh 1.01% kepada $57.76 setong.
Harga minyak mentah meningkat minggu lalu disebabkan jangkaan pasaran terhadap lanjutan pemotongan bekalan oleh pengeluar-pengeluar minyak dunia.
Pasaran Komoditi Berharga
Harga emas kekal rendah pada Isnin dengan sentimen positif yang menyokong US dolar. Kelulusan reformasi cukai oleh Senat U.S. menyebabkan kejatuhan harga emas dengan membuat gap-down pada pembukaan pasaran Isnin.


Isu Brexit Terus Runsingkan Theresa May, GBP/USD Bakal Menjunam 150 Pips

Dagangan Pound Sterling pada sesi Eropah hari ini dilihat terus merosot dengan penurunan harga ditunjukkan berbanding matawang utama yang lain.
Kedudukan Perdana Menteri Britain, Theresa May semakin goyah selepas kegagalan beliau mendapatkan majoriti undian untuk “indicative vote” semalam di Parlimen. Ini membuatkan isu Brexit terus kekal buntu memberikan isyarat yang jelas terhadap hala tuju pengakhiran Brexit.
Keputusan seterusnya terletak di tangan parti DUP Ireland Utara sebelum beralih ke undian seterusnya, semakin berisiko setelah laporan mengatakan parti tersebut berkemungkinan tidak akan menyokong pelan perjanjian Brexit PM May.
Jika diperhatikan pergerakan harga pada chart pasangan matawang GBP/USD, harga yang membuat kenaikan pada sesi Asia pagi tadi kemudiaannya menguji paras Magic Pivot 1.3194 sebelum membuat penurunan pada awal sesi pasaran Eropah.
Sentimen semasa buat USD juga masih menyokong untuk matawang tersebut kembali mendapatkan momentum kenaikan selepas didagangkan lemah sebelum ini.
Penurunan harga petang ini menuju ke paras support 1.3118 (MagicS1) pada indicator Moshed Magic Line yang juga merupakan zon tumpuan harga pada GBP/USD.
 Penurunan lebih rendah harga dijangka akan ke paras support 1.3078 (MagicS2) sebelum destinasi tumpuan seterusnya adalah di sekitar support 1.30000 dengan mencatatkan hampir 150 pips penurunan harga.
Namun, jika harga kembali membuat kenaikan semula, paras resistance pada 1.3234 (MagicR1) dilihat antara paras yang akan diuji untuk ditembusi harga dengan kenaikan mencapai 100 pips pergerakan harga ke paras tersebut.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko pada posisi dagangan.

Paras support: 1.3118, 1.3078, 1.3002.
Paras resistance: 1.3234, 1.3310, 1.3350.


Pertumbuhan Ekonomi Amerika Syarikat Positif, Inflasi Masih Sederhana

Pertumbuhan ekonomi U.S berkembang daripada kadar perlahan kepada kadar sederhana sejak beberapa minggu ini, walaupun pertumbuhan kadar upah dan inflasi masih lagi perlahan.
Berdasarkan laporan ekonomi Beige Book, menunjukkan pertumbuhan kadar upah terus melemah, namun tekanan harga (price pressure) kekal stabil. Hal ini menyebabkan jangkaan terhadap pasaran buruh yang ketat iaitu menghampiri guna tenaga penuh (full-employment) akan melonjakkan inflasi, meleset daripada jangkaan.
Berdasarkan laporan “pasaran buruh digambarkan sebagai pasaran buruh yang ketat,” namun, walaupun pasaran buruh semakin ketat, majoriti laporan cawangan Fed melaporkan kenaikan kadar gaji yang berubah dari perlahan kepada sederhana”.
 Laporan terkini, harga teras perbelanjaan penggunaan (core-PCE) yang merupakan indikator inflasi keutamaan The Fed hanya berada pada paras 1.3% secara tahunan pada bulan September. Kadar ini jauh dari paras sasaran inflasi Fed yang mensasarkan kadar 2%.
Namun pada awal minggu ini, Janet Yellen berpendapat ekonomi U.S yang masih lagi kukuh dan pasaran buruh yang positif mendukung peningkatan kadar faedah secara beransur-ansur.
Indek US dolar jatuh sebanyak 0.13% iaitu kepada bacaan 93.17 dan hasil bon 10-tahun U.S juga jatuh sebanyak 0.68% kepada 2.323.


Kalau USD Terus Lemah, EUR/USD Bakal Capai Ketinggian Terbaru 4 Minggu

US dolar memulakan dagangan pada awal minggu ini dengan penyusutan pada pembukaan sesi Asia pagi ini menyambung corak penurunan harga minggu lalu.
Minggu lalu menjadi minggu kerugian pertama buat US dolar dalam tempoh 2 bulan, ekoran pelabur mula mengambil keuntungan terhadap pengukuhan US dolar terdahulu yang didorong oleh peningkatan kadar faedah bank pusat.
Selain itu juga, sentimen pasaran yang berisiko dilihat sedikit menuju ke arah pemulihan dengan laporan sekatan pergerakan di China yang mula dilonggarkan dilihat bakal membantu pertumbuhan global semula selepas ini.
Dagangan bagi mata wang Euro pada minggu ini dijangka lebih bergelora dengan beberapa terbitan data ekonomi penting Eropah menjelang mesyuarat polisi bank pusat Eropah pada Jun nanti.

Meneliti pergerakan harga pada carta pasangan mata wang EUR/USD, harga telah menunjukkan corak kenaikan harga yang positif pada minggu lalu dengan paras ketinggian dicapai adalah pada zon rintangan 1.06000.
Mencapai paras ketinggian tersebut, harga yang membuat kenaikan dari paras 1.04000 di awal minggu melengkapkan kenaikan mingguan 200 pips.
Walaupun gagal meneruskan kenaikan lebih tinggi pada penutup dagangan minggu lalu, harga masih memberikan isyarat bullish dengan pergerakan kekal di atas paras sokongan Moving Average 50 (MA50) pada rangka masa 1 jam di carta EUR/USD.
 Dengan penyusutan berterusan US dolar pada pembukaan dagangan awal minggu ini, harga kembali membuat kenaikan menuju semula ke zon 1.06000.
Zon rintangan tersebut bakal terus diuji dan dijangka akan ditembusi untuk harga meneruskan kenaikan lebih tinggi pada minggu ini menuju pula paras ketinggian sekitar 1.07000.
Kenaikan ke paras ketinggian tersebut akan mencatatkan paras ketinggian terbaru 4 minggu pada carta harga.
Namun jika sebaliknya harga mempamerkan corak penurunan semula pada minggu ini, paras sokongan awal harga dilihat pada zon 1.05000.
Penurunan lebih rendah selepas isyarat perubahan trend bearish akan mendorong harga menuju semula ke paras tumpuan harga awal minggu lalu sekitar 1.04000 sebelum menguji zon support pada 1.03500.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/JPY – Analisis Teknikal – 7/11/2017

GBP/JPY  – Analisis Teknikal – 7/11/2017

 Jika diperhatikan, pergerakan bagi GBP/JPY masih bullish ketika ini(HL,HH,HL,HH) dan selagi ia tidak breakout Key Support 149.00/149.80 ini, kebarangkalian masih tinggi untuk ia bullish. Target kenaikan terhampir yang berpotensi dicapai adalah sekitar harga 151.00 sebelum ia kembali bearish.
Dan jika breakout, ia akan mencapai ke harga sekitar previous HH iaitu 151.80 atau ke Key Resistance mingguan 152.60. Oleh itu, secara teknikal, selagi ia tidak breakout Key Support ini, target masih ke arah bullish dan level-level resistance yang dicapai adalah peluang untuk ‘short’ sementara.


Bagaimana Untuk Bayar Ansuran Kereta dengan Income Forex Trading

Sepanjang menjadi trader forex, setelah naik jatuh dalam dunia trading forex ini, dan juga mendengar kisah kejayaan dan kegagalan dalam dunia trading forex, saya dapati trader forex seringkali lupa 1 perkara dalam kehidupan sebagai trader forex.
Matlamat. Target. Sasaran yang realistik.
Dalam setiap apa pun yang kita lakukan, kita perlu ada matlamat, dan matlamat tersebut tidak harus dibiarkan rambang, kosong. Tanpa jelasnya arah tuju. Apa matlamat kita dalam trading forex? sesetengah orang ingin menjadi kaya raya. Sejauh mana kaya raya yang dimaksudkan ?
Saya bertanya kepada rakan yang sudah sangat kerap kali melakukan deposit modal untuk trading forex, tetapi masih rugi, tidak untung, dan kehidupannya bertambah kusut dan serabut dengan trading forex, walaupun niatnya bagus.
(abaikan ayat dan perbualan santai bahasa pasar dalam dialog di bawah)
Moshed : Apa bro nak dalam trading forex ?
Bro : Nak kaya la, apa lah ko tanya aku soalan pelik-pelik ni.
Moshed : Nak kaya macam mana tu ?
Bro : Oh, aku tak ada lah nak kaya, tapi aku nak forex ni dapat beri aku sideincome yang agak lumayan lah.
Moshed : Berapa bro dah untung dalam trading forex?
Bro : Ko pun tau, aku dah tak larat deposit ke broker dah, asyik rugi sahaja trading. Macam-macam teknik dah aku belajar, tapi masih rugi.
Moshed : Berapa banyak bro dah deposit ?
Bro : Tak tahu, banyak juga dekat 20K mungkin.
Moshed : Berapa banyak bro nak return dalam forex setiap kali trading ?
Bro : Aku nak dapatkan balik sebanyak mana aku deposit dahulu. Sebab aku baru belajar satu lagi teknik baru.
Moshed : Ok katakan dulu bro dah deposit almost USD 20,000. So bro nak untung dapat cover balik lah kan deposit tu ?
Bro : Tu la, esok aku nak deposit baru, aku nekad aku boleh cover balik dengan trading aku esok.
Moshed : Berapa bro deposit tu ?
Bro : Aku akan deposit USD5, dan compound sehingga USD 20,000.
Moshed : Mustahil ! Saya rasa dah berapa kali bro cakap perkara yang sama.
Perbualan diringkaskan, saya terangkan balik satu persatu kenapa mustahil kenapa tragedi rugi akan berulang. Kenapa bro tersebut masih akan terus deposit sehingga bila-bila.

Dari perbualan tersebut kita boleh lihat beberapa perkara.
1. Tiada matlamat yang jelas.
2. Sejauh mana bro tersebut menganggap forex akan membantu dia yang masih bekerja dengan sebagai side income.
3. Tiada matlamat return on investment, yang ada hanyalah trading harapan dan balas dendam.
4. Dia merasakan dia trade forex, sebaliknya bagai ‘berjudi’.
5. Tidak konsisten mengkaji teknik yang sesuai dengannya. Berubah-ubah, kejap teknik ini, kejap teknik itu.
 Kali ini saya tak mahu ulas bab-bab lain, saya hanya mahu ulas bab matlamat. Matlamat dalam trading forex adalah sama seperti berniaga. Perlukan modal dan keuntungan ke atas modal, dan kesesuaian keuntungan ke atas menaikkan taraf hidup seseorang tersebut.
Contoh matlamat bagi trader yang bekerja, boleh lah memulakan dengan matlamat mengurangkan beban membayar kereta, duit belanja barang dapur, bayar insuran, sewa rumah.
Kita ambil contoh paling mudah. Bayar ansuran kereta. Katakan ansuran kereta sekitar RM600 ke RM700.
Dengan modal USD1,000. Dengan trading plan keuntungan dan kerugian maksima sehari ditetapkan sebanyak 2%. Dan dengan 20 hari trading day dalam sebulan.
Keuntungan maksima : 20 hari x 2%(USD20) = USD400 = *RM1200
*( katakan kadar tukaran purata USD1 bersamaan RM3.. lebih kurang lah kiranya)
Katakan dalam 20 hari trading tersebut, tolak untung rugi, normal situation hanya dapat lakukan 1% setiap hari. Mungkin kerana faktor trading hanya pada malam hari sahaja selepas siang penat bekerja.
20 hari x 1% dari USD50 (USD10) = USD 200
USD200  bersamaan RM600.
Tidakkah dapat mengurangkan beban untuk bayar ansuran kereta tersebut ? Dan mungkin sebab setiap hujung bulan, gaji yang dapat habis digunakan, kali ini akan ada saving RM600. Tidakkah ini menarik? Apa yang menghalang dari orang biasa untuk mendapatkan ini ? Unrealistic target ! Deposit USD1,000 tapi hendak pulangan USD20,000 sebulan. Ca’mon! Be realistic. We are forex trader, not gambler ! Setiap perniagaan ada untung rugi, kenapa dengan forex emosi kerap kali bermain supaya inginkan keuntungan yang tidak realistic ? Tepuk dada, tanya selera kenapa ramai seringkali gagal dalam forex.
Mula-mula tetapkan untuk bayaran ansuran bulanan kereta. Jika ada lebih compound untuk gandakan modal. It takes time, but it worth a million. Asalkan tidak rugi. Selepas ini lebih banyak komitmen yang anda boleh bayarkan. Tidak kah ini meningkatkan taraf hidup anda.
“If you failed to plan, you plan to fail.” Ayat yang kerap kali didengar tetapi sukar di amalkan. Terpulang kepada anda, selepas membaca ingin terus rugi atau start gain small earning and be full time trader.
“Forex is risky, if you don’t know where you want to go with forex business” – Moshed


Analisis teknikal GBP/USD – Timeframe H1 – 11/1/2018

 Secara keseluruhan, mood masih dikuasai mood bullish ketika ini. Dan jika diperhatikan GBP/USD gagal untuk membentuk pattern bullish pennat dan membentuk new HH. Jika diperhatikan, ia mulai bearish sejak semalam. Dan selagi harga tidak breakout Key Resistance harian 1.3530, kebarangkalian masih tinggi untuk ia bearish hari ini.
Target terhampir adalah 1.3455 dan jika breakout Key Support ini ia akan retrace bearish ke target seterusnya iaitu 1.3414 iaitu harga yang berpotensi untuk ‘long’ sebelum ia membuat kenaikan semula. Apapun, selagi ia tidak breakout, 1.3300, untuk long-term ia masih dikuasai mood bullish.


Terbantut! Lonjakan EUR/USD Terhenti Di Paras $0.9800

US dolar berjaya menutup dagangan sedikit kukuh semula pada penutupan minggu lalu setelah menyusut sebelumnya ketika data inflasi Amerika Syarikat (AS) diterbitkan pada Khamis.
Pada sesi New York Jumaat lalu, data jualan runcit AS diterbitkan agak suram sebelum data tinjauan keyakinan pengguna yang diterbitkan selepas itu menyokong US dolar untuk kukuh dengan bacaan yang meningkat.
Penganalisis juga menilai jangkaan aktiviti pengambilan untung (profit taking) di penghujung minggu yang mendorong pemulihan semula US dolar.

Meneliti pergerakan harga pada carta pasangan mata wang EUR/USD, lonjakan harga pada Khamis lalu selepas reaksi pada data inflasi AS dilihat gagal untuk melepasi rintangan 0.98000.
Bersambung pada Jumaat, rintangan tersebut kekal menghalang harga untuk membuat kenaikan lebih tinggi apabila diuji untuk beberapa sesi.
Penutupan harga di sesi terakhir minggu tersebut menyaksikan harga berlegar perlahan di atas zon 0.97000 yang menjadi zon support semasa buat harga.
 Harga juga dilihat bergerak perlahan di bawah paras halangan Moving Average 50 (MA50) pada rangka masa 1 jam di carta EUR/USD untuk isyarat bearish, bersambung hingga pembukaan dagangan awal minggu ini.
Sekiranya harga melanjutkan penurunan sehingga melepasi zon support 0.97000, paras terendah minggu lalu sekitar 0.96300 bakal dicabar.
Pergerakan bearish harga yang lebih jelas akan mendorong harga menuju ke zon support terendah 20 tahun pada 0.95500.
Namun jika harga memaparkan corak kenaikan semula, rintangan pada 0.98000 sekali lagi akan menjadi tumpuan yang akan diuji oleh harga.
Melepasi rintangan tersebut akan menyokong kenaikan lebih tinggi harga dengan sasaran untuk menuju ke zon 0.99000 sebelum ke zon pariti 1.0000 yang dicapai awal Oktober lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Meningkat Di Awal Minggu, Beri Isyarat Awal Perubahan Trend?

Dijangka untuk meneruskan momentum pengukuhan, sebaliknya US dolar ‘berehat’ di awal pembukaan pasaran minggu ini menyusut semula dari paras tertinggi 2 bulan yang dicapai.
Walaupun pamerkan penyusutan, namun US dolar masih lagi dilihat bergerak kukuh berbanding mata wang utama yang lain dalam pasaran sementara pelabur menantikan ucapan oleh Pengerusi Fed, Jerome Powell pada awal pagi Rabu.
Sesi pasaran New York juga gagal mengukuhkan semula pergerakan US dolar berikutan kenaikan pada pasaran saham Wall Street.

Harga pada carta pasangan mata wang EUR/USD meningkat semula setelah menguji paras terendah sekitar 1.18500 untuk meningkat semula di atas paras 1.19000.
Penganalisis pasaran tidak menolak kemungkinan harga memberikan isyarat awal untuk perubahan trend semula selepas kenaikan harga melepasi halangan Moving Average 50 (MA50) pada rangka masa 1 jam pergerakan harga.
Namun masih awal untuk diperkatakan sementara menantikan isyarat yang lebih jelas. Berkemungkinan juga kenaikan harga hanya situasi pembetulan (correction) sebelum harga menyambung penurunan semula.
 Sekiranya penurunan harga diteruskan, zon support sekitar 1.18000 akan menjadi paras tumpuan yang akan diuji selepas harga turun lebih rendah melepasi paras sokongan 1.18500 semalam.
Namun jika harga berjaya teruskan kenaikan semula, paras sasaran awal dilihat berada pada zon harga 1.2000.
Melepasi rintangan tersebut seterusnya akan mendorong kenaikan lebih tinggi ke zon SBR (support become resistance) 1.20600-1.20900.
Data-data aktiviti sektor ekonomi di Eropah dan Amerika Syarikat akan menjadi tumpuan pelabur dan akan mempengaruhi pergerakan US dolar dan Euro.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Industri Pasaran Daging Babi Yang Terjejas Bakal Pengaruhi Rundingan Dagang AS-China

Pasaran masih kekal memantau perkembangan hubungan dagang antara Amerika Syarikat dan China yang dikatakan bakal memulakan semula rundingan dalam masa yang terdekat selepas persetujuan dicapai pada persidangan G20 di Osaka Jepun tempoh hari.
Buat masa ini, petani-petani di Amerika Syarikat tidak terlalu bergantung kepada China untuk meningkatkan lagi perniagaan, namun apa yang membimbangkan adalah isu serangan penyakit babi di Afrika yang memberi kesan terhadap industri daging babi China, bakal mempengaruhi faktor perang dagang dan tarif.
Ahli pakar menjangkakan penyakit tersebut akan melenyapkan satu pertiga daripada pengeluaran daging babi China pada tahun ini, atau sekitar 18 juta tan. Jumlah tersebut adalah bersamaan dua kali ganda berbanding kadar eskport daging babi ke seluruh dunia setiap tahun, dan cukup untuk menampung makanan tersebut untuk rakyat di Amerika Syarikat selama hampir dua tahun.
 Kesan daripada perang dagang antara Amerika Syarikat dan China pada mulanya mendesak pengeksport daging babi di Amerika Syarikat untuk mencari pasaran baru namun risiko terhadap krisis penyakit mendorong peluang baru untuk bekalan ke pasaran China pada tahun ini atau tahun hadapan.
Jika peternak khinzir di Amerika Syarikat mahu mengambil peluang untuk meningkatkan permintaan daging ke China, mereka tidak boleh menggunakan dadah ractopamine untuk tumbesaran khinzir mereka di mana bahan tersebut diguna secara meluas di Amerika Syarikat tetapi dilarang di China.
Beberapa tahun kebelakangan ini, Kesatuan Eropah telah menyediakan bekalan sekitar dua pertiga import daging babi China, bersama Jerman, Sepanyol dan Belanda serta Denmark sebagai pembekal utama, menurut data kastam China.
Krisis wabak penyakit dari Afrika kini menjadi isu utama yang menjejaskan pasaran perdagangan daging babi ke seluruh dunia terutamanya ke atas perindustrian di China.


Selain A.S, Kanada Turut Bergelut Dengan Tekanan Ekonomi! Data PMI Bulan Jun Makin Parah

Penguncupan dalam sektor perkilangan Kanada meningkat sedikit pada bulan Jun kerana prospek ekonomi yang tidak menentu mempengaruhi permintaan domestik dan asing, data menunjukkan pada hari Selasa.
Indeks Pengurus Pembelian (PMI) Pembuatan S&P Global Kanada merosot kepada 48.8 pada Jun daripada 49.0 pada bulan Mei. Bacaan di bawah 50 menunjukkan penguncupan dalam sektor tersebut.
“Laporan permintaan pasaran yang lemah, di dalam dan di luar negara, tersebar luas, dengan pelanggan dilaporkan tidak mahu melakukan perniagaan baharu memandangkan prospek ekonomi yang tidak menentu,” Paul Smith, pengarah ekonomi di S&P Global Market Intelligence, dalam satu kenyataan.
 Indeks pesanan baharu catat bacaan lebih rendah, kepada 48.5 daripada 48.6 pada Mei, manakala ukuran pesanan eksport baharu mengecut untuk bulan ke-13 berturut-turut. Kadar faedah yang tinggi menyumbang kepada penangguhan keputusan perbelanjaan, kata pengeluar.
Bank of Canada bulan lepas menaikkan kadar faedah penanda arasnya kepada paras tertinggi 22 tahun sebanyak 4.75%.
Apabila permintaan semakin lemah, firma telah bergerak untuk mengurangkan lebihan inventori input. Indeks saham pembelian jatuh kepada 47.3 daripada 48.6 pada bulan Mei, penguncupan bulan ke-11 berturut-turut.


Capai Jangkaan Kenaikan Ke Paras $1.3800, GBP/USD Susut Semula

Pergerakan bagi mata wang Pound Sterling sukar dijangka ekoran ketiadaan data-data tumpuan ekonomi UK yang diterbitkan pada minggu ini selain pelabur masih melihat ketidakstabilan pada pemulihan semasa bagi ekonomi UK.
Oleh itu, pergerakan harga pada carta pasangan mata wang GBP/USD terus dipacu oleh perubahan nilai US dolar dalam pasaran.

Kenaikan harga pada dagangan Selasa semalam dilihat sudah mencapai sasaran paras 1.38000 pada zon SBR (support become resistance).
Namun setelah beberapa kali menguji paras tersebut, harga menjunam pada sesi New York sekitar 60 pips untuk menutup dagangan di sekitar paras pembukaan sesi Asia sebelumnya semula.
Penurunan di bawah paras halangan Moving Average 50 (MA50) pada rangka masa 1 jam di carta GBP/USD itu juga memberi isyarat awal untuk pergerakan bearish harga.
 Penurunan yang diteruskan bakal menguji zon support harga pada 1.37000 minggu lalu dan penurunan lebih rendah pula akan ke zon support 1.36000 yang merupakan paras terendah harga untuk tempoh 5 minggu.
Namun penganalisis meramalkan penurunan harga yang berlaku hanyalah sementara ekoran aktiviti pengambilan untung (profit taking) yang berlaku ke atas US dolar dan pelabur juga berhati-hati menjelang laporan data pekerjaan NFP Amerika Syarikat di penghujung minggu.
Jika US dolar kembali melemah, harga bakal meningkat semula dan menguji kembali zon SBR 1.38000 dengan jangkaan untuk melepasi ke paras lebih tinggi pada minggu ini.
Melepasi zon tersebut bakal mendorong kenaikan menuju zon rintangan tumpuan seterusnya pada 1.39000 sekaligus mencatatkan paras tertinggi terbaru 4 minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Dolar Meningkat, Keluar Dari Paras Terendah 15 Bulan

Dolar US meningkat sedikit semalam selepas jatuh ke paras 15 bulan terendah berikutan para pelabur di lihat telah berhenti menjual (shorting) matawang ini sambil menanti data penting NFP yang akan di keluarkan pada hari Jumaat ini.
Indeks Dolar yang mengukur kekuatan greenback berbanding enam matawang utama yang lain, meningkat  0.08% kepada 92.99 setakat jam 10.50 pagi.
Matawang US berbanding yen pula meningkat 0.16% kepada 110.54 selepas susut di bawah paras terendah tujuh minggu yang lalu.

Kekuatan greenback sangat terkesan dengan keadaan semasa politik di Amerika. Di tambah pula dengan laporan data-data ekonomi sebelumnya yang lemah, membuatkan para penganalisa pasaran bertambah ragu dengan kadar masa yang akan di ambil oleh Federal Reserve untuk mula mengetatkan polisi mereka.
 Ketua Strategi Barclays Bank Tokyo, Shin Kadota berkata, “Kelemahan dolar US amat ketara, terutamanya jika di bandingkan dengan Eropah, sehingga ada pelabur yang mula membeli semula matawang tersebut menjelang data-data pekerjaan pada hari Jumaat nanti”.
Tambah beliau, “Tetapi ini hanya perubahan sementara sebelum laporan pekerjaan Amerika nanti, namun tren menurun dolar masih kekal”.
AUDUSD pula susut 0.26% kepada 0.7948, manakala NZDUSD susut 0.58 selepas data kadar pekerjaan di sana turun di luar jangkaan walaupun inflasi pendapatan kekal meningkat pada suku tahun kedua.
Antara data lain yang di jangkakan akan memberi impak kepada kekuatan dolar US hari ini adalah laporan pekerjaan dari ADP pada jam 8.15 malam.


USD/CAD Mendatar Di Bawah $1.2600, Terus Dipengaruhi Pasaran Minyak Mentah

Pergerakan mata wang dolar Kanada mendatar sepanjang minggu ini sementara pelabur kekal memberi perhatian terhadap pasaran minyak mentah global yang mempengaruhi mata wang komoditi itu.
Selain krisis peperangan Rusia-Ukraine yang mengganggu bekalan, pergerakan pasaran minyak mentah juga tidak menentu ekoran isu perjanjian nuklear Iran yang menjadi perhatian.
Pergerakan harga pada carta pasangan mata wang USD/CAD menunjukkan corak penurunan dengan lekuk harga ke bawah terbentuk sejak dagangan minggu lalu.
Susulan reaksi mesyuarat FOMC yang menyaksikan penyusutan US dolar minggu lalu, dolar Kanada turut disokong oleh laporan data inflasi dan jualan runcit Kanada yang positif.
Harga telah susut di bawah paras 1.26000 pada dagangan awal minggu ini selepas menyambung corak penurunan harga minggu lalu.
Sehingga dagangan Rabu semalam, penurunan harga telah mencecah sekitar 1.25400 dan berlegar di bawah paras halangan Moving Average 50 (MA50) pada rangka masa 1 jam.
 Walaupun isyarat untuk trend bearish dinilai, pelabur tetap waspada dengan pergerakan perlahan harga untuk menantikan petunjuk selanjutnya.
Untuk penurunan lebih rendah diteruskan, harga dijangka menguji paras sokongan pada 1.25000 untuk catatkan paras terendah terbaru 9 minggu.
Namun jika US dolar kembali mengukuh untuk melonjakkan harga semula, kenaikan awal bakal menguji zon 1.26000 sebelum kenaikan yang diteruskan dilihat akan ke zon sekitar 1.26800.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Presiden China Nyatakan Kebimbangan Terhadap Penglibatan AS Dalam Urusan Negaranya

Presiden Amerika Syarikat Donald Trump dan Presiden China Xi Jinping dilaporkan telah bercakap melalui satu panggilan telefon pada Jumaat lalu untuk berbincang mengenai perkembangan dalam isu perdagangan serta isu-isu berkaitan.
Trump memberitahu bahawa beliau telah mengadakan perbincangan yang sangat baik dengan Xi Jinping mengenai perjanjian dagang mereka yang akan ditandatangani tidak lama lagi. Mereka juga turut berbincang mengenai perkembangan isu berkaitan Korea Utara dan Hong Kong.
Bagaimanapun, berbeza pula dengan Xi Jinping yang dikatakan telah memberitahu Trump bahawa Amerika Syarikat telah mengganggu urusan hal ehwal dalaman negaranya, yang boleh merosakkan kepentingan China dan menjejaskan kepercayaan serta kerjasama antara kedua-dua pihak.
Xi turut memberitahu Trump bahawa Beijing amat bimbang terhadap kata-kata dan tindakan Amerika Syarikat terhadap isu di Taiwan, Hong Kong, Xinjiang dan Tibet yang boleh menjejaskan hubungan dua negara itu.
 Ini susulan tindakan White House yang menyenaraihitamkan syarikat-syarikat China atas dakwaan pelanggaran hak asasi manusia terhadap minoriti Islam di Xinjiang dan tindakan Trump menandatangani dua rang undang-undang yang menyokong penunjuk perasaan di Hong Kong.
Sementara itu, ancaman ‘hadiah Krismas’ oleh pemimpin Korea Utara, Kim Jong Un kini juga menjadi kebimbangan buat Amerika Syarikat yang ditafsirkan sebagai ujian senjata nuklear atau peluru berpandu balistik.
Ini adalah kerana Trump dan Kim Jong Un masih gagal mencapai persetujuan mengenai pembatalan sekatan terhadap Korea Utara, sebagai pertukaran kepada ‘denuclearization’ oleh Pyongyang.
Terbaru, China dan Rusia telah mencadangkan bahawa Majlis Keselamatan PBB supaya membatalkan larangan ke atas eksport Korea Utara seperti makanan laut dan tekstil sebagai usaha untuk menggalakkan rundingan antara AS dan Korea Utara, tetapi ia ditolak oleh Jabatan Negara.


Sentimen Terkini Pasaran Kewangan Pada Sesi Dagangan Asia

US dolar dibuka kukuh sehingga hampir ke paras tertinggi 10 hari lalu pada hari Jumaat walaupun ditengah ketegangan perdagangan US-China kerana didorong oleh data inflasi teras yang sejajar dengan jangkaan.
Indeks US dolar yang mengukur kekuatan greenback berbanding enam matawang utama mengukuh sehingga paras 94.867 setakat jam 9.15 pagi.
Sebelum ini matawang tersebut telah mengukuh ke paras 94.941 pada penutupan pasaran hari sebelumnya sebelum menyusut kembali berikutan ketegangan perdagangan antara Washington dan Beijing.
Pengukuhan matawang greenback disokong oleh laporan kadar inflasi US teras yang dikeluarkan semalam menunjukkan bahawa data tersebut stabil  dan membolehkan the Fed meningkatkan kadar faedah.
Jika kadar inflasi/CPI teras terus meningkat kepada 2.3 peratus ia akan mengekalkan the Fed berada di landasan untuk meningkatkan kadar faedah dua kali pada tahun ini – ulas pakar ekonomi.
 US dolar juga mengukuh berbanding yen iaitu pada paras 112.71 pada awal hari Jumaat, paras tertinggi enam bulan .
Tumpuan utama pada hari Jumaat kini ialah pada data perdagangan China yang akan dikeluarkan.
Matawang Euro pula menyusut berbanding US dolar kerana pengukuhan US dolar telah menghambat pergerakan Euro.
Matawang Pound juga lemah iaitu jatuh 0.2 peratus kepada $ 1.317 paras terendah sejak 3 Julai berikutan pandangan pelabur bahawa peletakan jawatan dua menteri euroskeptik utama, yang menimbulkan ketakutan terhadap “Brexit keras.
Menurut penganalisis, “Ketidakstabilan kerajaan UK adalah sebab utama kelemahan pound. Perletakan jawatan dua menteri beri kesan pada prospek ‘Brexit keras’ dan meletakkan tekanan pada matawang pound. “


Analisis Teknikal GBP/USD – Timeframe H1 – 28/9/2018

Pergerakan harga bagi pasangan matawang GBP/USD semalam terus membuat penurunan setelah USD dilihat terus mengukuh dan menekan harga lebih rendah mengambil kesempatan terhadap GBP yang agak goyah dengan ketidaktentuan rundingan Brexit buat masa sekarang. Harga dilihat telah turun dari paras Magic Pivot sejak awal sesi pasaran Asia semalam dan telah turun melepasi support MagicS1 dan MagicS2 pada indicator Moshed Magic Line sehingga harga mencecah paras major support di 1.30700.
Pada sesi pasaran Asia hari ini, harga bergerak perlahan pada permulaan sesi namun, harga kembali ditekan semula pada awal sesi pasaran Eropah di mana harga kembali menguji paras support 1.30700 setakat jam 3.13 petang. Jika harga berjaya breakout paras tersebut, jangkaan harga akan membuat penurunan ke paras support 1.3039 (MagicS1) dan kemudiannya akan menuju ke paras support 1.3003 (MagicS2) jika harga terus didagangkan rendah. Seterusnya, jika momentum penurunan masih kuat, harga berkemungkinan boleh melepasi (breakout) paras major support 1.29800 sebelum mencecah ke paras serendah 1.2933 (MagicS3).
 Sebaliknya, jika GBP kembali melonjak berkemungkinan atas faktor data GDP (KDNK) di UK yang akan dikeluarkan pada 4.30 petang ini mencatatkan bacaan yang positif, harga mungkin kembali membuat kenaikan melepasi paras Magic Pivot 1.3109 terlebih dahulu sebelum menuju ke paras resistance 1.3144 (MagicR1). Kemudiannya, kenaikan harga akan diteruskan ke paras resistance seterusnya yang dilihat berada pada paras 1.3214 (MagicR2) di mana paras tersebut adalah paras yang gagal harga tembusi semasa FED mengumumkan kenaikan kadar faedah awal pagi semalam sebelum harga jatuh menjunam. Dan resistance terdekat juga dilihat berada pada paras 1.3250 (MagicR3) berpotensi untuk dicapai harga jika kenaikan masih diteruskan.
Pasaran menunggu data GDP(KDNK) di UK yang akan dikeluarkan pada 4.30 petang di mana data ini bakal memberikan impak terhadap nilai matawang GBP dalam pasaran semasa. Pantau juga isu rundingan Brexit yang mempengaruhi arah kecenderungan harga pada chart GBP/USD ini. Gunakan indicator Moshed Magic Line untuk rujukan dalam analisis teknikal anda.

Paras support: 1.3039, 1.3003, 1.2933.
Paras resistance: 1.3144, 1.3214, 1.3250.


Tuntutan Pengangguran US Kurang Dari Jangkaan

Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 14,000 kepada 246,000 bagi minggu berakhir pada 27 Januari berbanding minggu sebelum itu yang mencatatkan jumlah 260,000 tuntutan.
Data yang dikeluarkan ini lebih rendah dari jangkaan penganalisis sebanyak 251,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
 Tuntutan atau permohonan faedah pengangguran berada di bawah 300,000 untuk 100 minggu berturut-turut yang paling lama sejak tahun 1970. Jumlah penduduk yang terus menerima faedah pengangguran susut sebanyak 39,000 orang kepada 2.06 juta setakat ini.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran keadaan pasaran buruh semasa di US.


Analisis Teknikal GBP/NZD – Timeframe H1 – 27/8/2018

Matawang GBP didagangkan bercampur-campur pada minggu lalu dan masih kekal dilihat sebagai matawang yang berisiko dalam pasaran. Isu Brexit yang seperti tidak berkesudahan terus memberi tekanan terhadap matawang tersebut. Matawang GBP dilihat mengalami kejatuhan dengan hampir setiap pasangan matawang utama yang lain sejak minggu lalu. Bagi matawang NZD pula, laporan jualan runcit suku tahun di New Zealand yang mencatatkan bacaan yang baik memberi kesan positif terhadap matawang Kiwi itu. Namun sebelum itu, NZD turut didagangkan bercampur-campur ekoran sentimen pasaran global semasa yang kerap berubah yang melibatkan pertukaran aliran dalam pasaran.
Secara teknikal, pergerakan harga bagi chart GBP/NZD pada minggu lalu dilihat agak mendatar di antara julat harga 1.93300-1.91700. Pada Jumaat lalu, harga membuat penurunan ke paras support 1.91700 di atas faktor nilai NZD yang menguat sekaligus menekan harga lebih rendah namun harga masih belum mampu menembusi (breakout) paras support tersebut. Pada sesi pasaran Asia hari ini pula, harga dilihat membuat sedikit kenaikan walaupun pergerakan harga yang masih perlahan di awal minggu di mana harga semasa berada di sekitar paras 1.92400 setakat jam 5 petang. Jika harga membuat kenaikan, harga berkemungkinan akan kembali menguji paras resistance 1.93300 dan jika harga berjaya menembusinya (breakout), paras resistance seterusnya yang berpotensi dicapai berada di zon paras 1.94500. Namun, jika harga terus mengalami kejatuhan dan menembusi (breakout) paras support 1.91700, harga berkemungkinan turun ke paras support 1.90000 atau lebih rendah. Terus ikuti perkembangan pasaran semasa bagi memantau pergerakan harga bagi GBP/NZD.

Paras support: 1.91177, 1.90621, 1.89533.
Paras resistance: 1.92821, 1.93909, 1.94465.


Trade Forex di Bulan Ramadhan, 6 Tips Untuk Kekal Profit

Kebiasaanya apabila tiba bulan Ramadhan, pola trading kita pun berubah. Ya lah, bulan ini datang sekali sahaja setahun, dan sangat bersyukur kita masih ditemukan dengan bulan yang mulia dan penuh barokah ini. Bulan Ramadhan kita jangan sia-siakan. Saya yakin forex trader yang biasa part-time ataupun full time pasti berubah cara tradingnya, sebab petang sibuk untuk persediaan berbuka, malam pula pengisian taraweh. Berikut adalah tips-tips trading ketika tiba bulan Ramadhan, agar keseimbangan aktiviti trade dan amalan kita terjaga.
#1 Cari Peluang Trading Ketika Waktu Sahur atau Subuh
Mungkin sebelum ini anda kurang beri perhatian kepada pasangan matawang yang bermula sesi awal paginya awal-awal subuh seperti Pair NZDUSD ataupun AUDUSD. Mungkin bulan ini anda boleh mula mengkaji serba sedikit tentang pair tersebut. Kerana pair ini aktif pada waktu-waktu subuh. Jadi selepas sahur dan solat subuh, sebelum pergi ke tempat kerja, mungkin boleh luangkan sedikit masa untuk kaji dan lihat mana-mana setup yang ada. Tetapi jangan lupa pula news-news besar bagi dua pair tersebut yang biasanya release awal pagi. Tak kisah juga pair Euro ataupun Pound sekalipun, janji sesuaikan cari setup pada awal pagi.
#2 Kurangkan Scalping, Lebihkan Intraday Trading
Kebiasaan forex trader yang full time mungkin tiada masalah untuk scalping dan berada di hadapan MT4 setiap masa pada awal pagi dan petang bulan ramadhan. Tetapi mungkin pada waktu malam ia tidak sesuai kerana kita akan busy bertaraweh. Jadi jika ada setup set and forget untuk Intraday, yang perlukan tahap perhatian yang minima sangat menarik. Kerana risau, nanti sambil bertaraweh, mata menjeling MT4. Lebih baik utamakan ibadah, inshaALLAH tidak lari market dikejar.
#3 Trading Berkumpulan
Ramai juga forex trader yang saya tahu aktif trading secara berkumpulan. Jadi sangat bagus jika lakukan aktiviti beribadah taraweh bersama-sama, selepas sahaja taraweh dan ‘ngap’ moreh, boleh sama-sama trading dan berbincang untuk cari setup intraday secara berkumpulan. Cara ini akan lebih minimakan kerugian kerana saling berbincang dan berkumpul pada waktu yang tidak menganggu taraweh dan ibadah malam. Cuma kalau berkumpul tu jangan la sampai lewat pagi pula. Nanti trading ke mana, sahur ke mana.
#4 Khususkan Waktu Trading
 Mungkin sebelum ini kita jarang khususkan waktu sebab waktu banyak dan terlalu lapang. Pada bulan Ramadhan ini, masa perlu dibahagikan secara betul untuk trading. Jadi tetapkan waktu khusus yang tertentu, yang tidak menganggu waktu kajian trading. Jadi otak pun tidak asyik memikirkan chart MT4 jika kita ada waktu khusus trading.
#5 Gunakan Trading Plan
Bagi yang sebelum ini kurang biasa merangka trading plan mungkin sudah perlu cuba berjinak-jinak. Menggunakan trading plan dalam keadaan busy dengan hal lain dapat mengurangkan kesalahan kita trading pada waktu sibuk dengan ibadah bulan ramadhan. Trading plan juga mungkin boleh dirangka pada waktu malam, ketika sudah berbuka dan bertaraweh, otak kita lebih tenang untuk buat kajian. Esok, follow sahaja. Trading Plan pula mungkin lebih kepada strategy swing dan intraday.
#6 Manfaatkan Ilmu Analisis Fundamental untuk Swing
Analisis fundamental dapat memberikan kita sedikit ketenangan dalam trading. Semakin kurang position yang kita masuk, makin tenang dan santai kita trade.
Rata-rata trader yang mempunyai ilmu ini dapat membuat projection trading pada pergerakan medium term dan long term. Oleh sebab banyaknya aktiviti pada bulan puasa, menyebabkan kita kurang masa, jadi cara “swing position” lebih sesuai dan dengan analisis fundamental, kita dapat trade secara swing dan lebih tenang.
Anda boleh dapatkan Buku Analisis Fundamental mudah faham dalam Bahasa Melayu keluaran INTRADAY boleh Klik Sini – Buku Analisis Fundamental untuk Forex Trader
Pihak INTRADAY.my mengucapkan Selamat Berpuasa kepada semua Forex Trader seluruh Malaysia yang beragama Islam dan membaca tips ini. Semoga kita dapat manfaat bersama. Semoga rezeki dan trading kita pada bulan Ramadhan ini mendapat lebih keberkatan. Aminn.


USD Pacak Lebih Tinggi, Euro Tenang Menanti Mesyuarat ECB

Hari yang dinanti-nantikan akhirnya tiba, memperlihatkan pasaran mata wang bergerak tenang ketika tumpuan pelabur kini terarah kepada mesyuarat polisi Bank Pusat Eropah (ECB).
Walaupun tiada jangkaan perubahan kadar faedah daripada bank pusat itu, tetapi pasaran menjangkakan kenaikan akan berlaku pada Julai dan turut mengharapkan petunjuk mengenai peningkatan kadar melebihi 25 mata asas.
Bank pusat itu juga hampir pasti akan menamatkan program pembelian asetnya pada akhir bulan ini seperti yang dijanjikan sebelum ini.
Ekoran daripada itu, mata wang euro diperdagangkan stabil di tengah-tengah pengukuhan US dolar dan meningkat ke paras tertinggi 7 tahun berbanding yen Jepun.
 Jurang perbezaan dasar monetari yang semakin luas antara bank pusat utama lain dan Bank Pusat Jepun (BOJ) meletakkan mata wang yen jauh ke dasar berbanding kebanyakan mata wang utama.
Sementara itu, langkah kawalan Covid-19 terbaharu kembali dilaksanakan di Shanghai, apabila satu lagi daerah ditutup untuk ujian coronavirus secara besar-besaran selepas menyaksikan lonjakan kes berikutan pembukaan semula bandar itu minggu lalu.
Faktor menyuramkan ini sedikit menggugat pergerakan mata wang sensitif risiko iaitu dolar Aussie dan New Zealand untuk menyusut pada sesi Asia.
Dolar Kanada pula kekal stabil, disokong oleh harga minyak mentah yang lebih tinggi menghampiri paras ketinggian 14 tahun.


Penanda Aras Brent-Oil Jatuh Selepas Gagal Menembusi Paras $50

Minyak Brent (Brent-oil) kekal di bawah paras $50 setong pada Rabu masih gagal menembusi paras harga resistance tersebut berikutan peningkatan penawaran oleh OPEC.
Harga minyak mentah Brent didagang di sekitar  $49.59 setong setakat pukul 4.40 pm yang tidak banyak berubah sejak pagi tadi. Minyak WTI (West Texas Intermediate) pula setakat ini berada di sekitar $47 setong.
Walaupun terdapat potensi untuk kedua-dua penanda aras minyak mentah dunia ini susut dalam masa terdekat, ia telah memulih sebanyak 12% sejak mencecah paras terendah 21 Jun lalu.
“Kenaikan minyak mentah perlu melepas halangan yang tinggi,” kata Stephen Schork, tambahnya, ia disebabkan peningkatan pengeluaran OPEC dan pengeluar di Amerika Syarikat.
 Pengeksport OPEC menunjukkan peningkatan pengeluaran pada Jun, menurut penyelidik pasaran minyak mentah di Thomson Reuters.
Eksport minyak mentah OPEC pada Jun mencapai paras 25.92 juta tong sehari, lebih 450,000 berbanding Mei yang mencatat pengeluaran 1.9 juta tong.
“Kini inventori global berada di paras tertinggi lima tahun lalu dengan pengeluaran OPEC yang semakin tinggi, isu utama dalam pasaran ini adalah lebihan penawaran (oversupply),” kata Bank ING di Jerman.
Setakat pukul 4.54 pm, harga minyak mentah dunia dilihat jatuh dari paras tertinggi hari ini di mana minyak WTI dan Brent masing-masing jatuh dari $47.33 dan $49.88. Ketika ini, kedua-dua penanda aras ini didagang di sekitar $46.62 dan $49.02.


Kalau Cara Berfikir Masih Macam Ini, ‘Sorry’ Lupakan Saja Forex Trading

Mungkin ada yang pernah mengalami perkara-perkara ini dan jangan risau, ia adalah antara perjalanan yang majoriti forex trader berjaya telah lalui.
Sebenarnya perkara ini lah yang akan banyak mengajar kita. Kadang-kadang cikgu forex dah bagitahu jangan buat perkara itu, jangan buat perkara ini. Tapi seringkali ‘pengalaman’ mengajar kita lebih banyak perkara yang tak akan kita lupakan.
Tapi maaf jika saya katakan perkara ini, jika anda masih ada mindset ini anda sebenarnya belum bersedia untuk pergi ke tahap seterusnya dalam forex trading. Tarik nafas panjang-panjang, tenangkan fikiran. Jom kita lihat lima perkara penting tersebut.

1. Kali ni aku nak profit semua yang aku rugi sebelum ni.
Jika anda pernah mengatakan perkara ini, anda di trek yang salah untuk berjaya dalam bidang ini kerana ini seakan mindset seorang penjudi.
Dan trader seperti ini adalah bertentangan dengan trader yang berjaya.
Cuba untuk membuat profit sebanyak mungkin dalam satu-satu trade adalah penyebab ramai trader mengalami margin call (mc). Kebanyakan professional trader hanya merisikokan 3-5% sahaja dari modal trade mereka dalam setiap trade. Ada yang merisikokan lebih dari itu, tapi mestilah dengan ilmu.
Ingat jika anda risikokan 10% dari modal akaun anda, ia hanya memerlukan anda kalah sebanyak lima kali untuk rugi 50% dari kesemua modal. Dan seperti biasa, bila tidak dapat mengawal emosi anda akan cuba untuk mendapatkan 100% profit dalam trade yang seterusnya unuk break-even (balik modal).
Apa yang terbaik adalah..anda perlu mengurangkan kerugian anda kerana dalam forex trading kita tetap akan mengalami kerugian.

2. Broker hit stoploss saya
Cliché..cliche.. Ini satu kenyataan yang biasa kita dengar. Boleh kah broker berbuat sedemikian? Memang ada kes seperti ini, tapi tidak banyak.
Kebanyakan broker-broker tak akan buat macam ni sebab kalau tertangkap oleh regulator, kesan buruk lagi besar kepada broker tersebut.
Apa yang berlaku adalah anda set stoploss ketat-ketat. Stoploss terlalu dekat, contohnya target take-profit 100 pips tapi set SL 10 pip.haha. Memang mendapat lah jawabnya.
 Berhenti menyalahkan orang lain atas kegagalan anda. Ambil tanggungjawab dan siasat di mana silapnya.

3. Saya dah loss 5 kali berturut-turut, jadi kali ni mesti untung besar
Inilah mindset penjudi. Kalaulah anda mengatakan aku ni memang ‘bernasib malang’, sebenarnya itu tak masuk akal. Pernah tak anda loss sampai 10 kali berturut-turut?
Sudah tentu ada trader yang pernah mengalami perkara ini.
Paling teruk, bila dah loss sampai macam ni pun masih buat kesilapan sama dengan merisikokan modal lebih dari sepatutnya. Memang patut pun akaun hancur kalau macam tu.
Jadi jangan fikir anda akan membuat banyak keuntungan selepas itu, disebabkan anda loss lima kali berturut-turut . Sebab, boleh jadi anda loss 10 kali berturut-turut.

4. Terlepas bas, tapi masih boleh masuk lagi ni
Pernah tak buat macam ini. Haha, mesti pernahkan? Contoh. Anda dah tengok ada ‘pinbar’ cantik di bahagian atas chart. Paling best pinbar tu sangkut pulak kat resistance.
Tapi, rupanya anda dah terlambat nak masuk dan price dah gerak ke bawah pun masa tu. Tapi anda tetap masuk position dan masuk sell di tempat yang salah di mana harga berpatah balik ke atas dan terus melanggar resistance itu tadi dan meneruskan kenaikan.
Ingat, peluang ada banyak. Sabar ada bas lain lagi akan datang kalau kita terlepas.

5. Ini Semua Sebab News lah langgar stoploss
Tak. Semua ni bukan sebab news. Takkan nak salahkan Forex factory..Bloomberg tu semua.
Semua ni sebab dia simple je.. sebab anda tak check News sebelum masuk position trade.
Jujur pada diri sendiri, jangan salahkan orang lain.

Akhir sekali, semoga berjaya kepada anda semua.


Dolar Kanada Raih Pengukuhan Selepas BOC Kekalkan Kadar Faedah Pada 1.75%!

Dolar Kanada meraih pengukuhan berbanding dolar USD susulan pengumuman terbaru Bank Pusat Kanada (BOC) yang mengekalkan kadar faedahnya tidak berubah pada 1.75% seperti yang dijangkakan, sekali gus merangsang pergerakan loonie untuk diniagakan lebih tinggi berbanding USD dan beberapa matawang utama lain.
BOC meninggalkan kenyataan optimis terhadap ekonomi Kanada selain menyatakan tanda-tanda awal ekonomi global menunjukkan kestabilan dan menegaskan ketidakpastian yang disebabkan oleh perang perdagangan kekal menjadi ancaman utama kepada prospek ekonominya.
Selain itu, dagangan loonie juga disokong oleh harga minyak mentah disebabkan jangkaan bahawa OPEC akan melanjutkan pengurangan pengeluaran minyak pada mesyuarat Persidangan OPEC yang berlangsung pada hari ini dan esok.
 Sementara itu, matawang dolar USD diniagakan mendatar pada sesi Asia dengan isu perdagangan masih menjadi pemacu kepada matawang itu selain turut terkesan oleh data-data ekonomi AS yang lemah.
Data pekerjaan (Automatic Data Processing) ADP menunjukkan jumlah pekerjaan sektor swasta di Amerika Syarikat bertambah sebanyak 67, 000 pekerja pada November, jauh tersasar daripada jangkaan sebanyak 137, 000 dan penambahan pada bulan Oktober sebanyak 121, 000 pekerja.
Data ISM bukan pembuatan pula menunjukkan penurunan kepada 53.9 pada bulan November daripada 54.7 pada bulan sebelumnya dan berada di bawah jangkaan 54.5. Ini terutamanya didorong oleh aktiviti perniagaan yang mengalami kemerosotan ketara.
Di Eropah, dagangan pound terus mencatat pengukuhan dengan diniagakan di atas paras $1.31 berbanding dolar USD dan meraih paras tertinggi baharu berbanding euro, diangkat oleh jangkaan yang semakin meningkat bahawa Parti Konservatif akan memenangi pilihan raya.


Australia Terjerumus Ke Lembah Kemelesetan Pertama Dalam 30 Tahun

Australia jatuh ke dalam kemelesetan pertama dalam tempoh hampir 30 tahun setelah mengalami penguncupan pada suku kedua 2020. Ini merupakan penguncupan kedua berturut-turut untuk tahun ini dan terbesar sejak rekod bermula pada 1959.
Biro Statistik Australia (ABS) melaporkan Keluaran Dalam Negara Kasar (KDNK) Australia menguncup sebanyak 7% dalam tempoh tiga bulan sehingga Jun, menyusuli penguncupan 0.3% pada suku pertama.
Penguncupan ini juga tanpa dijangka adalah lebih besar daripada yang diramalkan untuk kejatuhan 6%. Dari tahun sebelumnya, ia jatuh 6.3% berbanding anggaran penurunan 5.1%.
 Lebih daripada satu juga orang telah kehilangan pekerjaan sejak Mac ketika Australia menutup kesemua sektor ekonomi, menyebabkan permintaan dan pelaburan sektor swasta juga terjejas.
Pelbagai usaha telah diambil oleh kerajaan dan bank pusat untuk membantu menyokong ekonomi daripada kesan pandemik, termasuk program rangsangan untuk melindungi pekerjaan dan memotong kadar faedah ke tahap terendah.
Bagaimanapun, pemulihan yang diharapkan pada suku kedua setelah sekatan dan ekonomi dibuka semula malangnya tidak kesampaian setelah negara itu sekali lagi dilanda wabak pandemik coronavirus sehingga menyebabkan negeri kedua terbesar di Australia ditutup selama 2 bulan.
Menurut ketua ABS, ekonomi pada suku kedua menyaksikan pengurangan yang signifikan dalam perbelanjaan terhadap perkhidmatan disebabkan perubahan tingkah laku isi rumah dan sekatan yang diletakkan bagi membendung penularan Covid-19.


Kiwi Mengukuh Pada Sesi Asia Didorong Oleh Data Imbangan Dagangan New Zealand

Dolar Amerika Syarikat terus diniagakan lemah pada sesi pasaran Isnin semalam berbanding matawang utama yang lain dengan faktor kelemahan masih lagi didorong oleh jangkaan penurunan kadar oleh Federal Reserve (Fed) beberapa kali untuk tahun ini.
Sementara ketegangan geopolitik antara Iran dan Amerika Syarikat memberi kelebihan kepada matawang safe-haven Yen untuk terus mengukuh.
Pelabur pada minggu ini memberi tumpuan pada rundingan dagang AS-China di mana Presiden Donald Trump dan Presiden Xi Jinping akan bertemu di persidangan kemuncak G20 di Jepun untuk isyarat perkembangan rundingan yang terus mempengaruhi kesihatan ekonomi global.
Pasaran yakin jika Washington dan Beijing gagal mencapai persetujuan rundingan, Fed terpaksa meneruskan tindakan pemotongan kadar faedah untuk membendung isu pertumbuhan ekonomi yang perlahan dan terkesan oleh kadar tarif yang tinggi terhadap barangan import.
Amerika Syarikat juga dipercayai akan menambahkan lagi kadar tarif yang baru terhadap barangan China menjadikan jumlah tarif sebanyak 300 billion dolar dikenakan jika rundingan kali ini terus gagal mencapai kata putus.
Pound Sterling berlegar di sekitar paras ketinggian satu bulan pada dagangan semalam berbanding dolar Amerika berikutan pelabur yang berwaspada untuk memilih posisi dagangan yang besar buat matawang Britain itu sementara menunggu keputusan calon pengganti untuk kepimpinan Parti Konservatif selepas Theresa May melepaskan jawatan beliau.
 Manakala Bank of England (BOE) turut mengeluarkan intonasi dovish pada mesyuarat dasar polisi minggu lalu mengakibatkan dagangan GBP terus berada dalam tekanan.
Beralih pada dagangan komoditi, matawang dolar Kanada masih lagi mendapat sokongan oleh faktor kestabilan pasaran minyak mentah didorong oleh konflik Iran dan Amerika Syarikat yang kembali hangat sejak minggu lalu membuatkan permintaan minyak mentah meningkat tinggi.
Selepas menuduh Tehran bertanggungjawab ke atas serangan kapal tangki minyak minggu lalu, Presiden Donald Trump semalam menulis kenyataan provokasi di akaun media sosial Twitter beliau dengan mengatakan negara-negara lain harus bertanggungjawab melindungi kapal tangki minyak mereka sendiri di Timur Tengah daripada bergantung perlindungan oleh Amerika Syarikat.
Dolar New Zeland (NZD) pada sesi pasaran Asia hari ini pula mula menunjukkan pengukuhan susulan data imbangan dagangan yang dikeluarkan mencatatkan bacaan yang positif. Lebihan dagangan berkembang kepada 264 juta dolar untuk bulan Mei 2019 berbanding 199 juta dolar pada bulan yang sama tahun lalu.
Angka tersebut juga adalah lebih tinggi berbanding 200 juta dolar lebihan dagangan jangkaan pasaran. Kadar eksport melonjak 8.5% unjuran tahun ke tahun sementara kadar import meningkat kepada 7.6%.
Dagangan dolar AUD pula dijangka lebih berisiko pada minggu ini dan pergerakan harga akan memberi respon daripada perkembangan rundingan dagang antara Amerika Syarikat dan China. Keputusan yang positif akan kembali menyokong Aussie dalam pasaran semasa.


Sentimen Terkini Pasaran Forex Setakat Petang Ini

Matawang USD didagangkan kukuh pada perdagangan sesi Asia dan awal Eropah hari ini serta sentimen pasaran meningkat pada sesi Eropah dengan indeks DAX bergerak agak mendatar. Secara keseluruhan, pasaran kelihatan bergerak mendatar berikutan pelabur sedang menantikan mesyuarat dan sidang media ECB sebentar nanti.
Pelabur menjangkakan mesyuarat ECB sebentar nanti bernada yang agak dovish selepas ketidaktentuan geopolitik bajet Itali, krisis politik Sepanyol dan Jerman yang telah memberikan impak negatif kepada matawang Euro. Tambahan lagi, data PMI semalam yang meleset mengesahkan kelembapan ekonomi zon Eropah.
 Dalam perkembangan di UK pula, matawang GBP menaik dari paras terendah enam minggu selepas Perdana Menteri Britain Theresa May menerima sokongan daripada parti konservatifnya sebelum pusingan seterusnya dalam perbincangan Brexit.
Indeks USD yang mengukur kekuatan matawang Greenback berbanding enam matawang lain membuat penurunan setakat jam 7.20 petang.
Major pair seperti EUR/USD setakat ini membuat kenaikan 0.10%, di mana GBP/USD didagang meningkat 0.15%. USD/JPY pula naik 0.05% dengan USD/CAD didagang 0.13% lebih rendah. USD/CHF pula didagang baik pada 0.20%. Pair AUD/USD dan NZD/USD masing-masing didagangkan menaik 0.27% dan menurun 0.11%.


Masa-Masa Kritikal Buat Logam Kuning!

Harga emas menjunam pada Isnin apabila pelabur mendapat isyarat yang semakin kuat mengenai jangkaan kenaikan kadar yang bakal diumumkan bulan Disember nanti.
Emas bagi penghantaran Disember di Comex jatuh sebanyak 0.90% kepada $1,292.75 satu troy ounce. Juga di Comex, silver futures dan copper futures turut terkena tempias logam kuning apabila didagang menyusut sebanyak 0.78% dan 0.04%.
Selain itu, pilihanraya presiden juga dijangka bakal memberi saingan sengit sejak Hillary Clinton bebas dari tuduhan jenayah yang mengaitkan beliau dengan e-mel peribadinya ketika menggalas jawatan sebagai Setiausaha Negara.
Pada minggu lalu, emas mencatat kerugian berganda apabila ditutp merosot kerana ketidaktentuan pasaran menjelang pilihanraya yang bakal berlangsung 8 November ini.
 Tinjauan pendapat juga mendapati bahawa pilihanraya presiden mencemaskan pasaran kewangan global dan menekan US Dollar dari bergerak ke paras yang lebih tinggi.
Naib Pengerusi Fed, Stanley Fischer juga berkata pada Jumaat bahawa pesaran kerja menunjukkan pemulihan apabila menambah sebanyak 161,000 pekerjaan pada bulan Oktober.
Logam kuning dikatakan sensitif terhadap pergerakan kadar kerana bakal menambah kos untuk memiliki emas.
Para pelabur kini menjangkakan peluang sebanyak 66.8% dalam mesyuarat Disember.

Adakah US Dollar Bakal Lumpuh Jika Trump Menang? Baca Ulasan Ini Segera!


Harga Minyak Hari Ini Makin Menggila!

Harga minyak melonjak ke paras tertinggi sejak 2018 setelah bacaan data menunjukkan penurunan dalam stok minyak mentah Amerika Syarikat, menandakan pemulihan dalam permintaan terus meningkat.
Institut Petroleum Amerika (API) melaporkan bahawa bekalan minyak mentah AS jatuh sebanyak 8.5 juta tong pada minggu lalu, jauh lebih rendah daripada penurunan yang dicatatkan pada minggu sebelumnya sebanyak 2.1 juta tong.
Selain itu, laporan API juga menunjukkan bahawa inventori petrol meningkat sekitar 2.9 juta tong pada minggu lalu, dan stok penyulingan naik sekitar 2 juta tong.
 Dagangan minyak mentah WTI Amerika Syarikat didagangkan lebih tinggi pada $72.69 setong selepas menyentuh paras tertinggi sejak Oktober 2018, pada $72.12 setong dengan kenaikan 1.8%.
Sementara dagangan minyak mentah Brent pula diniagakan pada $74.62 setong, setelah mencapai paras tertinggi sejak April 2019 pada $74.46 setong, dengan menokok 1.6%.
Selain itu, pengukuhan harga turut disokong oleh jangkaan daripada peniaga-peniaga minyak terbesar di dunia bahawa permintaan akan pulih lebih cepat pada separuh kedua tahun 2021.
Dalam satu laporan pada Selasa, peniaga-peniaga ini melihat bahawa harga minyak berada di atas $70 setong dengan permintaan yang dijangka akan kembali ke tahap pra-pandemik pada separuh kedua tahun 2022..


Data NFP Melonjak Lebih Dari Jangkaan Pada Bulan Julai, Adakah Ini Tanda The Fed Akan Kekal Dengan Pelan Mereka?

Pengambilan pekerja pada Julai dilihat jauh lebih baik daripada jangkaan, menghapuskan sangkaan bahawa pemulihan ekonomi semakin lemah.
Jumlah gaji NFP meningkat 528,000 untuk bulan itu dan kadar pengangguran ialah 3.5%, dengan mudah mengatasi anggaran Dow Jones masing-masing sebanyak 258,000 dan 3.6%. Data ini dikeluarkan oleh Jabatan Statistik pada hari Jumaat.
Pertumbuhan upah juga melonjak lebih tinggi, kerana purata pendapatan setiap jam melonjak 0.5% untuk bulan itu dan 5.2% dari masa yang sama tahun lalu. Angka-angka tersebut menambah lagi tekanan kepada lonjakan harga dimana bacaan inflasi telah meningkat pada kadar terpantas sejak awal 1980-an.
Pasaran pada mulanya bertindak balas negatif terhadap laporan itu, dengan niaga hadapan Dow Jones turun hampir 200 mata.
 Sektor peranginan dan hospitaliti mendahului dalam perolehan pekerjaan dengan pertambahan pekerjaan sebanyak 96,000, diikuti oleh perkhidmatan profesional dan perniagaan dengan pertambahan sebanyak 89,000. Penjagaan kesihat pula menambah 70,000 dan sektor kerajaan menambah 57,000 pekerjaan.Industri pengeluaran barangan juga mencatatkan keuntungan kukuh, dengan pekerjaan dalam sektor pembinaan meningkat sebanyak 32,000 dan sektor pembuatan pula menambah 30,000.
Walaupun jangkaan terkurang jangkaan, kenaikan Julai adalah yang terbaik sejak Februari dan jauh mendahului 388,000 purata perolehan pekerjaan sepanjang empat bulan lalu. Laporan dikeluarkan BLS menyatakan bahawa jumlah penggajian bukan ladang telah meningkat sebanyak 22 juta sejak paras terendah April 2020 apabila kebanyakan ekonomi A.S. ditutup untuk menangani pandemik Covid.
Biro itu menyatakan bahawa senarai gaji swasta kini lebih tinggi daripada paras Februari 2020, sejurus sebelum pengisytiharan pandemik, walaupun pekerjaan kerajaan masih ketinggalan.
Indeks US dolar yang mengukur mata wang US dolar berbanding enam mata wang utama didagangkan kukuh 0.95% kepada paras dagangan 106.575.


Harga Minyak Meningkat, Laporan API Menjadi Tumpuan

Minyak mentah meningkat pada sesi Asia hari ini menjelang laporan bekalan minyak US hari ini dan esok yang dianggar akan turun diluar jangkaan.
Harga minyak West Texas Intermediate di New York Mercantile Exchange bagi bulan September meningkat 0.15% kepada $47.66 setong, manakala minyak Brent di London Intercontinental Exchange meningkat 0.22% kepada $50.84 setong.
Institusi Petroleum Amerika (API) akan melaporkan jangkaan bekalan minyak mentah minggu lepas pada hari ini. Data ini kemudian akan dibandingkan dengan data rasmi dari Energy Information Administration (EIA) pada hari Rabu. Kebiasaannya data akan menunjukkan perbezaan yang ketara.
Penganalisis pasaran menjangkakan penurunan sebanyak 3.176 juta tong bekalan minyak di US bagi minggu lepas, 1.527 juta bagi gasoline dan hasil sulingan jatuh sebanyak 620 ribu tong.
 Semalam harga minyak berada di paras terendah untuk hari Isnin selepas laporan daripada China menunjukkan permintaan minyak berkurangan bagi bulan Julai dan kebimbangan terhadap usaha OPEC mengurangkan bekalan minyak dunia masih berterusan.
Berdasarkan laporan National Bureau of Statistic (NBS), tapisan minyak di China berjaya menghasilkan 10.71 tong sehari pada bulan Julai, jatuh 500 ribu tong berbanding bulan sebelumnya, dan kadar tersebut adalah terendah sejak bulan September 2016.
Harga minyak tertekan dengan kebimbangan hasil pengeluaran minyak China yang jatuh menghampiri paras 12 bulan terendah akan mengakibatkan pengurangan terhadap permintaan minyak serta mengurangkan bekalan di bawah paras purata 5 tahun.
Tambahan lagi, OPEC dan Agensi Tenaga Antarabangsa juga melaporkan peningkatan pengeluaran minyak bagi bulan Julai kepada 33 juta tong sehari walaupun mereka telah bersetuju menghadkan pengeluaran sehingga Mac 2018.
Selain itu, laporan penambahan pelantar minyak US oleh syarikat tenaga Baker Hughes yang bergerak perlahan sejak beberapa bulan yang lalu menunjukkan pengeluaran minyak US bakal berkurangan.


Kejatuhan Import Minyak China, Harga Minyak Jatuh Dalam Sesi Dagangan Eropah

Harga minyak jatuh dalam sesi dagangan Eropah berikutan import minyak mentah daripada China jatuh ke paras terendah dalam tempoh 1 tahun. Namun pedagang berpendapat harga minyak masih kekal stabil kerana didukung oleh perjanjian pengurangan pengeluaran yang diketuai oleh OPEC.
Pedagang juaga memberi tumpuan pada ketegangan politik di Timur Tengah terutamanya di Arab Saudi dan Iran.
Minyak mentah WTI (West Texas Intermediate) bagi kontak penghantaran Disember jatuh 0.26% setakat ini ke paras $57.05 setong. Harga semasa kini bergerak menghampiri paras tertinggi dua tahun lalu iaitu di $56.24 setong.
 Minyak Brent pula yang didagang ICE Future Exchange di London kini berada di sekitar $63.72 setong iaitu meningkat sebanyak 0.05% setakat jam 5.55 petang. Harga ini menghampiri bacaan haraga tertinggi 2 setengah tahun lalu iaitu pada $64.65 setong.
Pengimportan minyak mentah China pada bulan Oktober jatuh dengan banyak daripada 9 juta tong setiap hari pada bulan September kepada 7.3 juta setiap hari. Angka ini merupakan angka terendah sejak Oktober 2016, walaupun import meningkat 7.8% pada tahun lepas.
Secara keseluruhan pasaran minyak masih lagi stabil, didukung oleh usaha OPEC dan Rusia untuk mengurangkan pengeluaran minyak.
Pada ketika ini para pelabur dan pedagang memberi tumpuan pada risiko geopolitik yang berkemungkinan memberi kesan pada pasaran minyak.


Analisis Teknikal EUR/USD – Timeframe H1 – 8/10/2018

Pergerakan harga bagi pasangan matawang EUR/USD pada dagangan Jumaat lalu agak perlahan pada awal sesi pasaran Asia di mana pasaran menunggu data pekerjaan NFP dikeluarkan pada 8.30 malam. Data yang dikeluarkan agak bercampur-campur di mana data NFP yang mencatat pertambahan perkerjaan adalah kurang daripada ramalan namun kadar pengangguran pula merekodkan bacaan data yang baik di mana bacaan mencapai paras terendah hampir 50 tahun lalu. Jika dilihat pergerakan harga berdasarkan indicator Moshed Magic Line pada dagangan Jumaat lalu, harga membuat kenaikan dari paras Magic Pivot sehingga menyentuh paras resistance MagicR1 sebelum membuat penurunan semula ke paras Magic Pivot dan menutup harga di sekitarnya.
Pada sesi pasaran Asia hari ini, harga masih didagangkan perlahan di mana harga dilihat cuba menguji paras resistance 1.15300 sebelum harga membuat sedikit penurunan ke paras lebih rendah dari paras Magic Pivot 1.1517 hari ini. Jika USD terus mengukuh dan berjaya menekan harga ke paras lebih rendah, jangkaan harga akan menuju ke paras support 1.1484 (MagicS1) dan seterusnya turun lebih rendah berkemungkinan ke paras support 1.1451 (MagicS2) untuk membuat Lower Low yang baru. Dan jika penurunan harga masih diteruskan, harga boleh mencecah sehingga ke paras serendah 1.1418 (MagicS3).
 Namun, jika harga berjaya membuat kenaikan semula, paras resistance 1.1550 (MagicR1) dilihat sebagai paras awal yang akan diuji harga terlebih dahulu. Jika harga berjaya menembusi (breakout) paras tersebut, harga dijangka akan membuat kenaikan ke paras resistance 1.1583 (MagicR2). Dan paras resistance seterusnya yang menjadi tumpuan harga jika kenaikan harga masih diteruskan, adalah dilihat di paras 1.1616 (MagicR3).
Pergerakan pasaran dijangka agak perlahan pada permulaan minggu ini namun dinasihatkan supaya anda sentiasa mengawal risiko dalam trading sebaik mungkin. Untuk analisis teknikal, gunakan indicator Moshed Magic Line sebagai rujukan tambahan dalam mencari paras-paras yang menjadi tumpuan harga.

Paras support: 1.1484, 1.1451, 1.1418.
Paras resistance: 1.1550, 1.1583, 1.1616.


Alamak! Pengukuhan Euro Tersekat, USD Buat Comeback?

Pengukuhan euro tampaknya terhalang pada sesi Eropah selepas ditolak jatuh oleh US dolar yang membuat kebangkitan semula menjelang penerbitan data perbelanjaan peribadi pengguna Amerika Syarikat (PCE) pada malam ini.
Euro sedikit tergelincir dengan didagangkan pada sekitar harga 1.1120 berbanding dolar greenback setelah menyentuh paras tertinggi hampir satu bulan pada sesi sebelum ini.
Mata wang itu sebelum ini telah mencatat pengukuhan dengan sokongan daripada perkembangan positif dalam rundingan Ukraine-Rusia dan data inflasi Jerman yang meningkat jauh lebih baik daripada dijangkakan.
Beberapa penggubal dasar Bank Pusat Eropah (ECB) juga memberi isyarat mengenai kemungkinan kadar faedah akan dilaksanakan pada tahun ini bagi memerangi lonjakan inflasi di Zon Eropah.
 Penyusutan tersebut turut disusuli oleh dolar Aussie dan kiwi yang terus berundur dari paras tertinggi 4 bulan yang dicatatkan pada minggu ini.
Walaupun begitu, pelabur turut berhati-hati memandangkan hari ini merupakan hari terakhir dagangan bagi bulan Mac.
US dolar didagangkan sedikit meningkat, memperlihatkan indeks dolar menokok pada sekitar harga 98.10 berbanding pesaing utamanya.
Sementara menantikan penerbitan laporan pekerjaan NFP pada Jumaat, pelabur memberi perhatian kepada data PCE yang menjadi ukuran utama inflasi oleh Federal Reserve (Fed) pada malam ini.


Analisis Teknikal USD/CHF – Timeframe H1 – 13/3/2018

Pergerakan USD/CHF ketika ini masih dalam wave bullish H4 selepas ia membentuk new HH sekitar harga 0.9530 minggu lalu. Secara teknikal, di H1 ketika ini pembentukan wave berpotensi membentuk continuation bullish pattern iaitu bullish flag selagi harga tidak breakout Key Support 0.9464/50.
 Jika ia breakout Key Resistance/trendline flag, USD/CHF dijangkakan akan mencapai ke harga seterusnya iaitu 0.9510 atau lebih tinggi ke HH H4 0.9530. Oleh itu, penting untuk memperhatikan Key Resistance ketika ini, jika breakout potensi adalah tinggi untuk ‘long’ secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


CPI Betul-Betul ‘Mengganas’ Pada Bulan Februari Di Tengah Konflik Rusia-Ukraine!

Harga pengguna Amerika Syarikat (A.S) dilaporkan melonjak pada bulan Februari kepada paras tertinggi tahunan terbesar dalam tempoh 40 tahun dan inflasi dijangka terus meningkat dalam beberapa bulan akan datang berikutan peperangan Rusia dan Ukraine yang mendorong peningkatan harga minyak mentah dan lain-lain komoditi.
Indeks harga pengguna (CPI) meningkat 0.8% pada bulan lepas selepas memperoleh 0.6% pada Januari berdasarkan laporan Jabatan Buruh pada hari Khamis. Dalam tempoh 12 bulan hingga Februari, IHP atau CPI melonjak 7.9%, peningkatan terbesar tahun ke tahun sejak Januari 1982. Itu menyusuli lonjakan 7.5% pada bulan Januari dan merupakan bulan kelima berturut-turut bacaan IHP tahunan di atas 6%.
Bacaan ini selari dengan jangkaan para pakar ekonomi yang turut meramalkan kenaikan 0.8% dan 7.9% dalam CPI. Dengan ini Inflasi telah melebihi sasaran The Fed iaitu 2.0%. Bank pusat A.S. dijangka akan mula menaikkan kadar faedah pada Rabu depan untuk mengurangkan inflasi, dengan pakar ekonomi menjangkakan sebanyak tujuh kenaikan kadar tahun ini.
 Data CPI bulan lepas tidak sepenuhnya menangkap lonjakan harga minyak berikutan konflik antara Rusia dan Ukraine pada 24 Februari. Harga meningkat lebih daripada 30%, dengan penanda aras global Brent mencecah paras tertinggi 2008 pada $139 setong, sebelum jatuh pada hari Rabu selepas laporan bahawa Arab Bersatu menyeru rakan-rakan ahli OPEC untuk meningkatkan pengeluaran.
Amerika Syarikat dan sekutunya telah mengenakan sekatan keras ke atas Moscow, dengan Presiden Joe Biden pada hari Selasa mengharamkan import minyak Rusia ke negara itu. Rusia adalah pengeksport minyak mentah kedua terbesar di dunia.
Menurut David Kelly, ketua strategi global di JPMorgan Funds di New York, jika purata petrol hampir $4.20 untuk tahun tersebut, itu akan menambah lebih $1,000 kepada perbelanjaan purata isi rumah. Perang Rusia-Ukraine, yang juga telah meningkatkan harga gandum dan komoditi lain, dilihat mengekalkan inflasi yang tidak selesa pada suku kedua.
Isi rumah berpendapatan rendah menanggung beban inflasi yang tinggi kerana mereka membelanjakan lebih banyak pendapatan mereka untuk makanan dan petrol.